Hvidovre den 5. september 2022

**Dagsorden/Referat**

**GRUPPEBESTYRELSESMØDE**

**9. august 2022 i hytten**

**Deltagere:** Charlotte, Morten, Lars, Lenni (delvis), Thomas, René, Tove, Jes, Jeanette, Andreas, Susan, Pia og Julie

1. **Valg af referent**

Julie

1. **Opfølgning på opgaver**

Mangler henvendelse til Krogstenshave vedr. oprydning (og leg med rafter). Julie skriver.

*Tilføjet efter mødet:* Julie *har* været i dialog med Krogstenshave om det. De rydder op efter sig og lader rafterne være.

1. **Status i enhederne**

* Familiespejdere

Rykket til lørdage i lige uger. Start 27. august. Er rettet i kalenderen på hjemmesiden. Mange har henvendt sig og vil gerne vil starte.

*Ledere:* Morten og Charlotte

* Bævere

Pt. 8 bævere, men der forventes flere i løbet af de første måneder.

*Ledere:* Morten og Andreas, Iselin og Johanne (Julie afklarer det med dem)

*Tilføjet efter mødet:* Iselin og Johanne vil gerne fortsætte som lederassistenter.

* Ulve

Pt. 25 ulve. Planlægning er i gang.

*Ledere:* Jeanette, Susan, Charlotte, Jes (ny far i gruppen), Julius

* Trop

Pt. godt 30 medlemmer.

Opdeles i juniorer (4. og 5. klasse, to patruljer), trop (6., 7. og 8. klasse, to patruljer) og seniorer (9. klasse og opefter, én patrulje)

Har ”lånt” Celina fra Avedøre som leder i næste halve år. Agnete rykker fra bæver til trop.

*Ledere:* Rene, Lars, Nicklas, Carina, Agnete, Celina, Emil.

1. **Status i gruppen**

* Ny liste med praktiske opgaver hænges op. René laver listen. Det har fungeret fint og aktiveret forældrene.
* René ønsker at blive erstattet af en anden i Samrådet. Sammenslutning af alle frivillige organisationer i Hvidovre, der ikke handler om idræt. Primære opgave at skaffe penge. 4 møder om året. Ingen meldte sig umiddelbart. Vi tager det op igen senere.
* Morten og Charlotte er tilmeldt kursus i at være spejderleder.

1. **Nyt fra distriktet**

* Der kommer snart infomøde om landsmøde til september.
* Jota joti første weekend i efterårsferien. Holdes i Islev.

1. **Kalender og kommende aktiviteter**

* Opstart den 18. kl. 18.30: Ledernes møder kl. 18 og laver kaffe m.v. Jeanette køber saft og småkager.
* Kalender for næste halvår blev gennemgået og justeret.
* Nye tropmedlemmer får mulighed for at komme med på kommende shelterture.
* Grupperådsdag 29. oktober aflyst. Fremover holdes grupperådsdag kun hvert andet år.
* Kalender for det følgende halvår drøftes senere.

1. **Ny status på hytte/Kbh Kommune?**

Thomas og René har holdt *møde med Københavns Kommune* vedr. projekt i parken. Blev forsikret om, at hytten kan blive liggende. Vigar/hytten tænkes ind i planen for parken. Forventet tidsplan for park-projektet – se mail fra Kbh Kommune til Thomas (vedhæftet).

Området er fredet. *En ny hytte* vil derfor skulle godkendes i Fredningsnævnet. Fremtidige tilladelser skal gå via Hvidovre Kommune, der har dialogen med Kbh Kommune. Næste step er, at vi overvejer, om vi skal renovere hytten eller opføre en ny.

Evt spørge på opstartsmøde om der er forældre, der kan bidrage med udformning af ny hytte. Tilføjet efter mødet: Det glemte vi at spørge om.

Tages op på næste best.møde.

*Vedr. husleje* – ingen afklaring. Vi betaler for 200 m2, selvom området reelt er større. Lejestørrelsen kan blive reguleret af Kbh Kommune. Vi må forvente en huslejestigning af mindre størrelsesorden.

1. **Økonomi**

* Ny kasserer

Sara ønsker at stoppe som kasserer. Ny kasserer efterspørges på FB/mail og på opstartmødet.

*Tilføjet efter mødet:* Ny kasserer blev fundet på opstartmødet – Christian. Han bliver sat i kontakt til Sara, der overdrager opgaven. Sara har fået Christians kontaktoplysninger. Christian indtræder i bestyrelsen.

1. **Evt. indkøbsforslag**

René indkøber fem tasker til de nye telte.

1. **Evaluering af Spejdernes Lejr**

Rigtig god lejr!

God ide at have bævere og ulve med nogle dage. Fint med drop in-aktiviteter til bævere og ulve.

Havde været en god ide med mere fælles planlægning mellem bævere/ulve og troppen.

Der var ønske om bedre fællesskab mellem ledergrupperne i Vigar og Avedøre.

1. **Eventuelt**

* Hvidovre Kulturråd skal vælges på møde den 15. september. Tove er på valg og vil gerne støttes af én fra gruppebestyrelsen. Julie deltager i mødet.
* 10. september er der brug for hjælp til servering og bar m.v. i forbindelse med åbning af det nye kulturhus. Foreløbig har Thomas, Susan og Julie meldt sig. Forældre opfordres ved opstarten til at melde sig.
* Der mangler forældreopbakning til arrangementer og ved anmodninger om hjælp. Der er søgt 14.500 kr. fra Jem og Fix-pulje til halvtag til haven.

*Tilføjet efter mødet:* Julie har på FB efterlyst bedre forældreopbakning.