Sommerlejr 2019

Så er det tid til årets sommerlejr for familiespejdere, bævere og ulve. Denne gang vil vi drage mod **Jernalderen** og få oplevet en masse om hvordan de levede den gang. Familiespejdere er velkomne til også at deltage hele ugen eller enkelte dage, med mor og/eller far, samt søskende.

Kom med til en brag af en oplevelse tilbage i tiden, vi skal leve primitivt, lave mad over bål og se om vi kan skaffe maden selv. Sommerlejren er et super tilbud til jeres børn og jer ☺

Børnene plejer at nyde at være afsted og være sammen med deres spejderkammerater i andre omgivelser end de plejer.

Vi mødes **søndag d. 7. juli kl. 11.30** på Oruphøj spejderlejr. Vi inviterer forældrene og søskende til **Oruphøj fredag d. 12. juli** med fri leg, se hvor hytte og måske en hjælp med rengøring fra kl. 16**, og kl. 18 ca. vil der blive serveret** et Jernalder-måltid.

Mere information om hytten kan findes her: <https://www.oruphoj.dk/>

**Prisen er 800 kr.**

**Lommepenge 50 kr.** (gerne i mønter). Pengene skal man give til lederne, der holder dem i ”banken”.

Der vil være mulighed for at købe proviant i løbet af ugen.

Hver dag åbner lederne en lille tut med rosinpakker, små is og lidt vingummier, så ungerne kan snolde. Når tutten åbner, så åbner ”banken” også og børnene kan maks. hæve 10 kr. per dag. Det er et stort hit og der bliver talt penge og holdt eget regnskab med hvor mange vingummier, man har råd til i morgen ☺

Vi prøver igen at I selv står for kørsel derop. Vi kan foreslå at I bruger vores Facebook gruppe til at koordinere samkørsel, så der ikke er unødigt mange biler der kører fra Hvidovre og der måske er nogle der står og mangler kørsel.

## **Vigtigt!!!** **Alle børn skal mindst have 1 brev hjemmefra** som gives til en leder søndag på ankomstdagen, så ikke alle skal vente på post, da alle breve først bliver delt ud, når alle har mindst ét brev. Det er for at undgå at der sidder tre børn, der ikke modtager noget brev ved uddeling! Snak gerne med bedsteforældrene om de eventuelt kan sende et brev. Nævn intet om hvor meget du savner dit barn, da vores erfaringer siger os, at dette kan give kraftig hjemve. Skriv hellere hvad I har lavet derhjemme, og at I har det godt! I kan også sende brevet med posten, men husk så, at posten er lang tid om at finde frem, så brevet skal sendes inden lejren starter

**Adressen er:**

**”Dit barns navn” • Oruphøj • Oruphøj 6A • 4330 Hvalsø**

Mobiltelefoner er ikke spor nødvendige og lad dem endelig blive hjemme. Mange ting kan blive væk på lejr.

Pakkeliste til inde eller ude findes på [www.vigar.dk](http://www.vigar.dk)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_oooooo000000oooooo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Tilmelding til sommerlejr uge 28, 2019**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_- barnets navn og enhed (familie, bæver, ulv): \_\_\_\_\_\_\_\_\_\_

Specielle hensyn eller medicin:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jernalder-måltid for familie og søskende:

Forældre: antal:\_\_\_\_\_\_\_\_\_\_\_ (20 kr per voksen) Søskende: antal:\_\_\_\_\_\_\_\_\_\_\_\_

Har afleveret eller mobile pay’et 800 kr+ voksne til måltid: i alt kr:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Forælders underskrift:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Med spejderhilsen,

Lederne